U-I-212/08
Natisni
Opravilna št.:
U-I-212/08
Datum odločitve:
12. 2. 2009
ECLI:
ECLI:SI:USRS:2009:U.I.212.08
Akt:
Odlok o sprejemu prostorskih ureditvenih pogojev za območje Mesta Ptuj (Uradni vestnik občin Ormož in Ptuj št. 7/94, in Uradni vestnik Mestne občine Ptuj št. 11/97 in 12/06), 17., 19., 20. in 44. čl.
Lokacijske informacije Mestne občine Ptuj št. 3501-1892/07 z dne 28. 5. 2007
Mnenja Skupne občinske uprave Mestne občine Ptuj št. 3502-27/2008 z dne 18. 4. 2008
Izrek:
Pobuda za začetek postopka za oceno ustavnosti in zakonitosti 17., 19., 20. in 44. člena Odloka o sprejemu prostorskih ureditvenih pogojev za območje Mesta Ptuj (Uradni vestnik občin Ormož in Ptuj št. 7/94, in Uradni vestnik Mestne občine Ptuj št. 11/97 in 12/06) se zavrže.
Pobuda za začetek postopka za oceno ustavnosti in zakonitosti Lokacijske informacije Mestne občine Ptuj št. 3501-1892/07 z dne 28. 5. 2007 in Mnenja Skupne občinske uprave Mestne občine Ptuj št. 3502-27/2008 z dne 18. 4. 2008 se zavrže.
Evidenčni stavek:
Pobudnik nima pravnega interesa, če ne izkaže, da izpodbijane določbe neposredno posegajo v njegov pravni položaj.
Ustavno sodišče je na podlagi prvega odstavka 160. člena Ustave pristojno presojati ustavnost in zakonitost predpisov in splošnih aktov. Izpodbijana lokacijska informacija in dopis upravnega organa po svoji pravni naravi nista predpisa. Zato je bilo treba pobudo zaradi nepristojnosti zavreči.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.27.9 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Akta, ki ni mednarodna pogodba/zakon/predpis.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Štefan Lešnik, Ptuj
Datum vloge:
4. 8. 2008
Vrsta odločitve:
sklep
Vrsta rešitve:
zavrženje
Dokument:
US28570
Dokument v PDF obliki:
U-I-212-08.pdf
79 KB
Prenesite datoteko
U-I-212/08-8
12. 2. 2009
SKLEP
Ustavno sodišče je v postopku za preizkus pobude Štefana Lešnika, Ptuj, na seji 12. februarja 2009
sklenilo:
1. Pobuda za začetek postopka za oceno ustavnosti in zakonitosti 17., 19., 20. in 44. člena Odloka o sprejemu prostorskih ureditvenih pogojev za območje Mesta Ptuj (Uradni vestnik občin Ormož in Ptuj št. 7/94, in Uradni vestnik Mestne občine Ptuj št. 11/97 in 12/06) se zavrže.
2. Pobuda za začetek postopka za oceno ustavnosti in zakonitosti Lokacijske informacije Mestne občine Ptuj št. 3501-1892/07 z dne 28. 5. 2007 in Mnenja Skupne občinske uprave Mestne občine Ptuj št. 3502-27/2008 z dne 18. 4. 2008 se zavrže.
Obrazložitev
1. Pobudnik izpodbija v izreku tega sklepa navedene akte. Zatrjuje, da so v neskladju z Zakonom o prostorskem načrtovanju (Uradni list RS, št. 33/07 – ZPNačrt). Pravni interes utemeljuje z navedbo, da je vložil zahtevo za spremembo gradbenega dovoljenja za poslovno-stanovanjski objekt in za gradnjo stanovanjskih objektov A, B in C. Služba mestnega arhitekta naj ne bi izdala pozitivnega mnenja k projektom za spremembo gradbenega dovoljenja. Izpodbijani akti naj ne bi bili jasni in določni.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08 in OdlUS XVII, 2). Iz razlogov, navedenih v citiranem sklepu, pobudnik še ne izkazuje pravnega interesa za oceno ustavnosti in zakonitosti izpodbijanih določb. Zato je Ustavno sodišče pobudo v tem delu zavrglo (1. točka izreka).
4. Ustavno sodišče je na podlagi prvega odstavka 160. člena Ustave pristojno presojati ustavnost oziroma zakonitost predpisov in drugih splošnih aktov, izdanih za izvrševanje javnih pooblastil. Izpodbijana akta iz 2. točke izreka po svoji pravni naravi to nista. Zato je bilo treba pobudo v tem delu zaradi nepristojnosti zavreči (2. točka izreka).
5. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: podpredsednik dr. Ciril Ribičič ter sodnici in sodniki mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar in Jan Zobec. Sklep je sprejelo soglasno.
dr. Ciril Ribičič
Podpredsednik